हजारों किसानों का जयपुर कूच, सरकार ने मांगे मानीं
अखिल भारतीय किसान सभा की राज्य कमेटी के आह्वान पर बिजली दरों में वृद्धि सहित अन्य मांगों को लेकर गुरुवार को जयपुर कूच किया। विद्याधर नगर स्टेडियम में हजारों किसान जुटे। इन्हें अखिल भारतीय किसान सभा के राष्ट्रीय महासचिव पूर्व सांसद हन्नानमौलाह, अखिल भारतीय किसान सभा के राष्ट्रीय अध्यक्ष अमराराम, पेमाराम, गुरुचरण मोड, नारायण राम डूडी, मंगल यादव, प्रभुलाल तथा गिरधारी महिया ने संबोधित किया। दोपहर में सरकार ने वार्ता का प्रस्ताव भिजवाया। विद्युत भवन में आला अधिकारियों की मौजूदगी में ऊर्जा मंत्री पुष्पेन्द्र सिंह से किसानों का प्रतिनिधि मंडल मिला। बिजली दरें कम करने, फसलों का लाभकारी मूल्य देने तथा स्वामीनाथन आयोग की सिफारिशों सहित मांगे की गईं। प्रतिनिधिमंडल के मुताबिक सरकार ने मांगें मान ली।
hin_Deva hin_Deva